แรงซื้อแบงก์ ดัน SET บ่ายพุ่ง 11 จุด
SET บ่ายพุ่ง 11 จุด รับแรงซื้อหุ้นกลุ่มแบงก์ ขานรับธนาคารใหญ่เริ่มขยับปรับขึ้นอัตราดอกเบี้ยเงินกู้ โดยให้แนวรับไว้ที่ 1,675 จุด และแนวต้าน 1,685 จุด
SET บ่ายพุ่ง 11 จุด รับแรงซื้อหุ้นกลุ่มแบงก์ ขานรับธนาคารใหญ่เริ่มขยับปรับขึ้นอัตราดอกเบี้ยเงินกู้ โดยให้แนวรับไว้ที่ 1,675 จุด และแนวต้าน 1,685 จุด
27 ม.ค. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 15:12 น. อยู่ที่ 1,682.76 จุด เพิ่มขึ้น 11.42 (+0.69%) มูลค่าการซื้อขาย 39,655.45 ล้านบาท โดยตลาดหุ้นไทยช่วงบ่ายปรับตัวขึ้นมากกว่า 10 จุดรับแรงซื้อหุ้นกลุ่มแบงก์ ขานรับธนาคารใหญ่เริ่มขยับปรับขึ้นอัตราดอกเบี้ยเงินกู้ นำโดยธนาคารกรุงเทพ (BBL) หลังจากคณะกรรมการนโยบายการเงิน (กนง.) ปรับขึ้นดอกเบี้ย 0.25% และคงมุมมองเชิงบวกต่อเศรษฐกิจไทยในปี 66
โดยฝ่ายวิเคราะห์หลักทรัพย์ กล่าวว่า ดัชนีภาคบ่ายปรับตัวขึ้นไปกว่า 10 จุด รับเงินทุนต่างชาติไหลเข้า (Fund Flow) ในหุ้นกลุ่มแบงก์ โดยเฉพาะ BBL KBANK หลังมองผลประกอบการได้ผ่านจุดต่ำสุดไปแล้ว อีกทั้งจีนจะเปิดประเทศในสัปดาห์หน้าด้วย ให้แนวรับไว้ที่ 1,675 จุด และแนวต้าน 1,685 จุด
ขณะที่ บล.ซีจีเอส-ซีไอเอ็มบี (ประเทศไทย) ในช่วงบ่ายคาดว่าตลาดน่าจะยังปรับตัวขึ้นต่อได้ตามทิศทางตลาดภูมิภาค โดยตลาดยังรอการประกาศงบไตรมาส 4/22 อยู่ซึ่งที่คาดว่าจะประกาศในวันนี้คือ PTTEP ที่คาดว่างบที่ออกมาจะมีผลเชิง sentiment ต่อหุ้นในกลุ่มต่อไป